Document ID: 32012D0066

KOMISIJAS ĪSTENOŠANAS LĒMUMS
(2012. gada 2. februāris)
par Polski Rejestr Statków (Polijas Kuģu reģistrs) atzīšanu par klasificēšanas sabiedrību attiecībā uz iekšzemes ūdensceļu kuģiem
(izziņots ar dokumenta numuru C(2012) 431)
(Dokuments attiecas uz EEZ)
(2012/66/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2006. gada 12. decembra Direktīvu 2006/87/EK, ar ko nosaka tehniskās prasības attiecībā uz iekšējo ūdensceļu kuģiem un atceļ Padomes Direktīvu 82/714/EEK (1), un jo īpaši tās 10. panta 1. punktu un VII pielikuma II daļu,
pēc apspriešanās ar komiteju, kas minēta 7. pantā Padomes 1991. gada 16. decembra Direktīvā 91/672/EEK par savstarpēju atzīšanu attiecībā uz valstu izdotām kuģu vadīšanas apliecībām kravu un pasažieru pārvadājumiem pa iekšējiem ūdensceļiem (2),
tā kā:
(1)
Ar 2008. gada 3. jūlija vēstuli Polija iesniedza Komisijai pieteikumu par Polski Rejestr Statków S.A. (turpmāk “PRS”) atzīšanu par klasificēšanas sabiedrību attiecīgās direktīvas nozīmē. PRS galvenais birojs ir Polijā.
(2)
Kopā ar pieteikumu Polija iesniedza informāciju un dokumentus, kas nepieciešami, lai pārbaudītu, vai ir izpildīti atzīšanas kritēriji.
(3)
Kopējā Eiropas Savienības dalībvalstu un Reinas kuģniecības centrālās komisijas (turpmāk “CCNR”) ekspertu sanāksmē par tehniskām prasībām iekšzemes ūdensceļu kuģiem 2009. gada aprīlī tika sarīkota uzklausīšana, kurā uzstājās Polijas iestāžu un PRS pārstāvji.
(4)
Ir notikusi apspriešanās ar CCNR sekretariātu, kā minēts Direktīvas 2006/87/EK VII pielikuma II daļas 4) punktā.
(5)
Komisija novērtēja PRS atbilstību Direktīvas 2006/87/EK VII pielikuma I daļā minētajiem kritērijiem un secināja, ka PRS tiem atbilst,
IR PIEŅĒMUSI ŠO LĒMUMU.
1. pants
Klasificēšanas sabiedrība PRS ir atzīta saskaņā ar Direktīvas 2006/87/EK 10. pantu.
2. pants
Šis lēmums ir adresēts dalībvalstīm, kuru teritorijā ir Direktīvas 2006/87/EK 1. panta 1. punktā minētie iekšējie ūdensceļi, un Polski Rejestr Statków (Polijas Kuģu reģistram), Al Gen. J. Hallera 126, 80-416, Gdańsk, Poland.
Briselē, 2012. gada 2. februārī

Labels: 7
8
18
4